
PUBLISKAIS PAKALPOJUMA LĪGUMS Nr.DMV-24-_______-lī
“Koku vainagu kopšana”
Koku dabīgas formas vainagu kopšana Daugavas kreisajā krastā (2.daļa)

Dokumenta parakstīšanas datums 
ir pēdējā pievienotā droša elektroniskā
 paraksta un tā laika zīmoga datums 

Rīgas valstspilsētas pašvaldības Mājokļu un vides departaments, juridiskā adrese: Brīvības iela 49/53, Rīga, LV-1010, Latvija, nodokļu maksātāja reģistrācijas Nr.90011524360 (turpmāk – Pasūtītājs) …………………… ., no vienas puses, un  
SIA “Arborists”, reģistrācijas Nr.45403011702, juridiskā adrese: Linarda Laicena iela 2, Jēkabpils, LV-5201, Latvija, (turpmāk – Izpildītājs) ………………….,  no otras puses, bet abi kopā turpmāk tekstā – Puses, bet katrs atsevišķi – Puse, pamatojoties uz atklātā konkursa “Koku vainagu kopšana” (iepirkuma identifikācijas Nr. CAIP 2023/149) (turpmāk – atklāts konkurss) 2. daļas rezultātiem, Izpildītāja iesniegto piedāvājumu atklātā konkursā, bez viltus, maldības un spaidiem, ievērojot normatīvo aktu prasības, noslēdz šādu līgumu:

1. Līguma priekšmets
1.1. Pasūtītājs uzdod, bet Izpildītājs apņemas veikt šajā līguma noteiktajā kārtībā, apjomā un termiņā kokaugu vainagu kopšanu Rīgas valstspilsētas robežās – Daugavas kreisajā krastā (turpmāk tekstā – Darbs) atbilstoši šī līguma noteikumiem.
1.2. Šī līguma 1.1.apakšpunktā noteiktais Darbs tiek izpildīts saskaņā ar:
· pielikumu Nr.1.1. un pielikumu Nr.1.2. – “Tehniskā specifikācija – Tehniskais piedāvājums” atklāta konkursa 2.daļai, kas pievienots šim līgumam atsevišķā datnē;
· pielikumu Nr.2 – “Finanšu piedāvājums” atklāta konkursa 2.daļai, kas pievienots šim līgumam atsevišķā datnē;
· pielikumu Nr.3 – Informācija par piesaistītajiem speciālistiem,
kas ir šī līguma neatņemamas sastāvdaļas.
1.3.  Jautājumos, kas nav atrunāti šajā līgumā, Pusēm ir saistošs atklāta konkursa nolikums un tā pielikumi, Izpildītāja piedāvājums un Latvijas Republikas normatīvo aktu prasības.

2. Pušu tiesības un pienākumi
2.1. Pusēm savas šajā līgumā noteiktās tiesības jāizmanto un pienākumi jāpilda godprātīgi.
2.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
2.3. Izpildītāja tiesības un pienākumi:
2.3.1. šī līguma ietvaros kvalitatīvi un savlaicīgi veikt visu Darbu ar saviem spēkiem, t.i., ar savām ierīcēm un videi draudzīgiem, kvalitatīviem materiāliem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja, Darbu veikt darba vadītāja (sertificēta arborista (kokkopja)) uzraudzībā šajā līgumā noteiktajā kārtībā un termiņos;
2.3.2. Pasūtītāja noteiktajās Darba izpildes vietās ievērot visas normatīvajos aktos noteiktās prasības, kā attiecībā uz darba organizācijas un drošības tehnikas, tā arī attiecībā uz ugunsdrošības, apkārtējās vides aizsardzības un iekšējās kārtības noteikumiem;
2.3.3. veikt Darbu saskaņā ar šī līguma noteikumiem un ievērot Latvijas Republikā spēkā esošo normatīvo aktu, kas nosaka ar šo līgumu uzdotā Darba veikšanu, prasības, kā arī Pasūtītāja ieteikumus un norādījumus par veicamo Darbu; 
2.3.4. pēc Pasūtītāja pieprasījuma sniegt informāciju par Darba izpildes gaitu;
2.3.5. ja Darba veikšanas gaitā tiek atklāts, ka Darbs izpildīts nepieņemamā kvalitātē un neatbilst Pasūtītāja prasībām, novērst norādītos trūkumus par saviem līdzekļiem un Pasūtītāja norādītājā termiņā;
2.3.6. pēc uzdotā Darba pabeigšanas nodot Pasūtītājam kvalitatīvi izpildītu Darbu ievērojot šī līguma 2.pielikumā “Finanšu piedāvājums” noteiktos izcenojumus. Pēc Darba faktiskās pabeigšanas tiek veikta fotofiksācija atbilstoši līguma 1.pielikumā “Tehniskā specifikācija – Tehniskais piedāvājums” noteiktajam un, Darbu nododot Pasūtītājam, tiek sagatavots Darba nodošanas-pieņemšanas akts;
2.3.7. brīdināt Pasūtītāju pirms konkrēto darbu sākuma par šajā līgumā neparedzētiem apstākļiem, kas var ietekmēt Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā minētajās situācijās;
2.3.8. pēc Darba izpildes par saviem finanšu līdzekļiem sakopt teritoriju, kura tika izmantota Darba veikšanai;
2.3.9. visā šī līguma darbības laikā uzturēt spēkā esošu apdrošināšanas polisi par Izpildītāja civiltiesiskās atbildības apdrošināšanu – atklāta konkursa 2.daļai 32 500,00 EUR (trīsdesmit divi tūkstoši pieci simti euro un 00 centi). Polisei jāsedz arī šajā līguma izpildē Izpildītāja piesaistīto darbinieku/speciālistu un apakšuzņēmēju atbildība. Ja apdrošināšanas polises darbības periods beidzas pirms šī līguma darbības termiņa beigām, Izpildītājam ir pienākums nekavējoties, bet ne vēlāk kā 3 (trīs) darba dienu laikā iesniegt Pasūtītājam jauno apdrošināšanas polises kopiju (uzrādot oriģinālu), kas atbilst atklāta konkursa nolikuma 3.7.apakšpunktā noteiktajām prasībām (pievienojot maksājuma apliecinošu dokumentu), nodrošinot šajā līguma punktā minētās apdrošināšanas nepārtrauktību; 
2.3.10. Jebkurus zaudējumus un/vai kaitējumu, pret kuriem Izpildītājs ir apdrošinājies, bet kuri pārsniedz apdrošināšanas sabiedrības atlīdzinātos zaudējumus, un/vai gadījumos, kad apdrošināšanas gadījums saskaņā ar apdrošināšanas līguma noteikumiem neiestājas, un/vai zaudējumus vai kaitējumu pret kuriem Izpildītājs nav apdrošinājies, sedz Izpildītājs.
2.4. Pasūtītāja tiesības un pienākumi:
2.4.1.  Pasūtītājs pēc Darba pabeigšanas pieņem Darbu no Izpildītāja šajā līgumā noteiktajā kārtībā;
2.4.2.   Pasūtītājam ir pienākums norēķināties ar Izpildītāju par šajā līgumā paredzētu, termiņā un kvalitatīvi izpildītu, pieņemtu Darbu;
2.4.3.  Pasūtītājs nav atbildīgs par zaudējumiem, kas var rasties (radušies) trešajām personām Izpildītāja vainas dēļ, ja Izpildītājs neievēro šī līguma, tostarp līguma 2.3.1., 2.3.2., 2.3.3. un 2.3.9.apakšpunktu noteikumus;
2.4.4.  Pasūtītājam ir tiesības 20 (divdesmit) darba dienu laikā izteikt Izpildītājam pretenzijas par Darba izpildi un kvalitāti. Pretenzijā Pasūtītājs vai šī līguma 8.13.apakšpunktā Pasūtītāja noteiktā kontaktpersona:
2.4.4.1. norāda Darbā konstatētos trūkumus;
2.4.4.2. nosaka termiņu, kurā Izpildītājam ir pienākums novērst trūkumus Darbā par saviem finanšu līdzekļiem. Pasūtītāja noteiktā termiņa neievērošanu Izpildītājs kompensē, maksājot līgumsodu 0,1% (nulle komats viens procents) apmērā no Darba kopējās līgumcenas par katru nokavēto dienu, bet ne vairāk kā 10% (desmit procenti) no šī līguma summas;
2.4.5.  Pasūtītājs ir tiesīgs kontrolēt šī līguma noteikumu izpildi.
2.5. Puses nekavējoties, bet ne vēlāk kā 3 (trīs) darba dienu laikā no šādu apstākļu konstatēšanas dienas, informē viena otru, ja:
2.5.1. starp šī līguma dokumentiem ir pretrunas;
2.5.2. šī līguma dokumentos sniegtie dati atšķiras no faktiskajiem apstākļiem;
2.5.3. šī līguma dokumenti ir nepilnīgi vai kļūdaini;
2.5.4. ir mainījušies šī līguma izpildei nozīmīgi apstākļi vai radušies jauni. 
2.6. Puses 5 (piecu) darba dienu laikā rakstveidā informē viena otru par apstākļiem (izmaiņām), kuri var ietekmēt šī līguma būtiskos noteikumus. Ja Izpildītājs 14 (četrpadsmit) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt konkrētā darba izpildes pagarinājumu vai papildus samaksu, nav iesniedzis Pasūtītājam motivētu pamatojumu, Izpildītājs zaudē tiesības uz termiņa pagarinājumu vai papildu samaksu.

3.Līguma summa un norēķinu kārtība
3.1. Maksimālā atlīdzība par šajā līgumā noteikto Darbu tiek noteikta, kā līgumcena – 325 000,00 EUR (trīs simti divdesmit pieci tūkstoši euro un 00 centi) un PVN 21% apmērā – 68 250,00 EUR (sešdesmit astoņi tūkstoši divi simti piecdesmit euro un 00 centi), kopā (t.sk. PVN 21%) – 393 250,00 EUR (trīs simti deviņdesmit trīs tūkstoši divi simti piecdesmit euro un 00 centi) apmērā. Līgumcenā iekļautas visas izmaksas, kas saistītas ar šī līguma izpildi. Avanss nav paredzēts.
3.2. Ja saskaņā ar normatīvajiem aktiem tiek no jauna ieviesti, palielināti vai samazināta nodokļu likme, tad maksas apmērs tiek koriģēts, sākot ar dienu, kāda noteikta attiecīgajos normatīvajos aktos, neveicot šī līguma grozījumus.
3.3. Pasūtītājs saskaņā ar šī līguma 3.6.apakšpunktā noteikto kārtību nodrošina samaksas veikšanu 1 (vienu) reizi mēnesī par faktiski izpildīto Darbu pēc Pušu parakstītā un apstiprinātā Darba nodošanas-pieņemšanas akta un uz tā pamata izrakstītā maksājuma dokumenta (rēķina) saņemšanas no Izpildītāja.
3.4. Pasūtītāja apstiprinātais Darba pieņemšanas akts ir pamatojums Izpildītāja rēķina iesniegšanai par Darba apmaksu.
3.5. Samaksu par izpildīto Darbu izdara, pārskaitot naudas līdzekļus Izpildītāja bankas norēķinu kontā. Pierādījums attiecīgu norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Izpildītāja bankas kontu.
3.6. Rēķina formāts un iesniegšanas kārtība:
3.6.1. Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins), atbilstoši Rīgas valstspilsētas pašvaldības portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu;
3.6.2. Elektroniskos rēķinus apmaksai Izpildītājs iesniedz Pasūtītājam, izvēloties  vienu no norādītajiem rēķina piegādes kanāliem:
3.6.2.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
3.6.2.2. augšupielādē rēķinu failus portālā www.eriga.lv atbilstoši portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu;
3.6.2.3. izmanto Web formas portālā www.eriga.lv sadaļā “Rēķinu iesniegšana” manuālai rēķinu ievadei;
3.6.3.  Šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
3.6.4.  Elektroniskā rēķina apmaksas termiņš ir 21 (divdesmit vienas) kalendārās dienas laikā no dienas, kad Izpildītājs iesniedzis Pasūtītājam elektronisku rēķinu, atbilstoši portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu;
3.6.5.  Elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs to iesniedzis korekti, atbilstoši šī līguma noteikumiem, aizpildītu elektronisko rēķinu un Pasūtītājs to ir pieņēmis apmaksai;
3.6.6.  Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;
3.6.7.  Ja Izpildītājs ir iesniedzis nekorekti aizpildītu un/vai šī līguma noteikumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Šādā gadījumā Izpildītājam ir pienākums elektronisko rēķinu iesniegt atkārtoti un šī līguma noteikumiem atbilstoši. Elektroniskā rēķina apmaksas termiņu skaita no dienas, kad Izpildītājs ir korekti iesniedzis elektronisko rēķinu.
3.7. Nekvalitatīvi veikts Darbs netiek apmaksāts, un trūkumi Darbā, kas var tikt atklāti arī pēc Darba izpildes laika, kā arī zaudējumi, kas radušies Pasūtītājam vai trešajai personai pieļauto Darba trūkumu rezultātā, Izpildītājam jānovērš ne vēlāk kā viena mēneša laikā no trūkumu konstatēšanas brīža par saviem finanšu līdzekļiem, un šo līdzekļu piedziņu Izpildītājs nevar vērst pret Pasūtītāju. Līgumsoda samaksa neatbrīvo no pienākuma pienācīgi novērst trūkumus darbā.
3.8. Pasūtītājam ir tiesības ieskaita kārtībā samazināt samaksājamo naudas summu par Darbu veikšanu tādā apmērā, kāda ir šajā līgumā noteiktajā kārtībā aprēķinātā līgumsoda summa un šī līguma, izpildes gaitā Pasūtītājam radīto zaudējumu summa. 
3.9. Ja šajā līgumā noteiktajā kārtībā aprēķināto līgumsodu nav iespējams ieturēt ieskaita kārtībā, vai tas netiek ieturēts ieskaita kārtībā, tad Izpildītājam, tas jāsamaksā 15 (piecpadsmit) kalendāro dienu laikā no Pasūtītāja rakstveida pieprasījuma un rēķina saņemšanas dienas. 
3.10. Ja Darba izpildes laikā rodas situācijas, kad  Darba apjoms faktiski ir mazāks par šī līguma tāmēs noteikto Darba apjomu, Pusēm ir pienākums, savstarpēji vienojoties, veikt atbilstošas kopējās līgumcenas izmaiņas. 

4. Līguma izpildes termiņš un tā pārtraukšanas kārtība
4.1. Šī līguma izpildes termiņš ir 36 (trīsdesmit seši) mēneši no tā spēkā stāšanās dienas vai līdz plānotās līguma summas izlietojumam, atkarībā no tā, kurš nosacījums iestājas pirmais. Līguma izpildes termiņš ir sadalīts 3 (trīs) vienādos posmos pa 12 (divpadsmit) mēnešiem katrs un Pasūtītājs ne vēlāk kā 30 (trīsdesmit) darba dienu laikā pirms katra posma beigām, ņemot vērā Pasūtītāja finansējumu un apjomu, vienpusēji paziņo Izpildītājam par līguma izpildes termiņa pagarinājumu nākamajam posmam. Ja šāds paziņojums netiek nosūtīts, uzskatāms, ka līguma darbības termiņš netiek pagarināts un izbeidzas attiecīgā posma pēdējā dienā. Pasūtītājs ir tiesīgs neizmanot līguma 3.1.apakšpunktā noteikto summu pilnā apmērā vai arī neslēgt līgumu, ja tam nav pieejams finansējums. Šis līgums stājas spēkā dienā, kad tas ir abu Pušu parakstīts un reģistrēts Rīgas valstspilsētas pašvaldības Vienotās lietvedības lietojumprogrammā “Līgumi 1”. Pasūtītājs informē Izpildītāju par šī līguma reģistrēšanas dienu un reģistrācijas numuru, nosūtot informāciju uz Izpildītāja šī līguma 9.punktā norādīto e-pastu.
4.2. Darba izpildes termiņa neievērošana, norēķina termiņa vai šī līguma 2.3.9.apakšpunktā noteiktā termiņa neievērošana tiek kompensēta ar līgumsodu no vainīgās Puses 0,1% (nulle komats viens procents) apmērā no kopējās līgumcenas par katru nokavēto dienu, bet ne vairāk, kā 10% (desmit procenti) no šī līguma 3.1.apakšpunktā noteiktās līgumcenas.
4.3. Līdz Darba pieņemšanai visus riskus par Darba veikšanu uzņemas Izpildītājs.
4.4. Konkrētā darba izpildes termiņš neparedzēto apstākļu iestāšanās gadījumā, ja tie Izpildītājam pamatoti traucē šajā līgumā paredzētā Darba izpildes termiņa ievērošanu, pagarināms, Pusēm par to savstarpēji vienojoties.
4.5. Vienpusēja atkāpšanās no šī līguma nav pieļaujama, izņemot šajā līgumā un Latvijas Republikas normatīvajos aktos noteiktajos gadījumos.
4.6. Pasūtītājs ir tiesīgs vienpusēji izbeigt šo līgumu pirms termiņa, rakstiski brīdinot Izpildītāju vismaz 14 (četrpadsmit) kalendārās dienas iepriekš, ja Izpildītājs:
4.6.1. atkārtoti un/vai nepamatoti nepilda savus šajā līgumā noteiktos pienākumus vai tos veic nepieņemamā kvalitātē, par ko Pasūtītājs vismaz vienu reizi rakstiski ir informējis (brīdinājis) Izpildītāju;
4.6.2. veic darbu neatbilstoši norādītajam Darba uzdevumam, piedāvājumam vai šī līguma noteikumiem;
4.6.3. savus tiešos pienākumus nodevis ar Pasūtītāju neskaņotam apakšuzņēmējam vai bez Pasūtītāja saskaņošanas ir veicis piesaistīto speciālistu nomaiņu;
4.6.4. veic Darbu bez spēkā esošas apdrošināšanas polises (šī līguma 2.3.9.apakšpunkts);
4.6.5. šajā līgumā noteiktajā kārtībā aprēķinātais līgumsods Izpildītājam sasniedzis maksimālo apmēru, t.i., 10% (desmit procenti) no šī līguma 3.1.apakšpunktā norādītās šī līguma summas;
4.6.6. ir nodarījis Pasūtītajam zaudējumus;
4.6.7. normatīvajos aktos noteiktajā kārtībā ir atzīts par maksātnespējīgu vai pieņemts lēmums par Izpildītāja likvidāciju, vai apturēta Izpildītāja saimnieciskā darbība;
4.6.8. patvaļīgi pārtraucis šī līguma izpildi, tai skaitā Izpildītājs nav sasniedzams juridiskajā adresē;
4.6.9. ja līguma izpildes turpināšanai Pasūtītājam nav pieejams nepieciešamais finansējums.
[bookmark: OLE_LINK1]4.7. Pasūtītājs neatlīdzina Izpildītājam zaudējumus un peļņas atrāvumu, kas radušies, Pasūtītājam izmantojot savas šī līguma 4.6. un 4.13.apakšpunktā noteiktās tiesības, kā arī līguma 4.6.1.-4.6.8.apakšpunktā un 4.13.apakšpunkta gadījumā Pasūtītājs ir tiesīgs neapmaksāt jau paveikto Darbu.
4.8. Visos gadījumos, kad šis līgums tiek izbeigts pirms termiņa neatkarīgi no iemesla, Izpildītājs saņem samaksu par faktiski veiktajiem un kvalitatīvi izpildītajiem Darbiem, ievērojot noteikumus par Darbu izpildes dokumentācijas iesniegšanu. 
4.9. Ja šī līguma darbība tiek izbeigta pirms termiņa Izpildītāja vainas dēļ, Izpildītājs par saviem finanšu līdzekļiem sakārto Darba izpildei nodotos objektus un atstāj tos drošā un no trešo personu darbībām pasargātā stāvoklī.
4.10. Līgumā pieļaujami grozījumi, ja tie nemaina šī līguma vispārējo raksturu un atbilst Publisko iepirkumu likumā (turpmāk – PIL) 61. panta noteikumiem. Gadījumā, ja kāds no šī līguma punktiem izrādās nelikumīgs vai nesaistošs, tas neietekmēs ar Līgumu uzliktās saistības un tiesības kopumā.
4.11. Jebkurus šī īguma grozījumus vai papildinājumus Puses noformē rakstveidā, un tie kļūst par šī līguma neatņemamu sastāvdaļu.
4.12. Puses var veikt būtiskus šī līguma grozījumus, kuru veikšana ir pieļaujama saskaņā ar PIL 61.pantu, ja šī līguma izpildes gaitā radusies un iepriekš objektīvi neparedzama nepieciešamība:
4.12.1. izslēgt Darbus, kas sākotnēji tika iekļauti tehniskajā specifikācijā, bet kuru apjoms ir samazinājies, piemēram, nepilnību dēļ tehniskajā specifikācijā;
4.12.2. iekļaut Darbus, tajā skaitā tādus, kas jau sākotnēji tika iekļauti tehniskajā specifikācijā, bet kuru apjoms ir palielinājies, piemēram, nepilnību dēļ tehniskajā specifikācijā. Šādu Darbu izmaksas var tik segtas papildus šī līguma pamatsummai, neveicot jaunu iepirkumu.
4.13. Pasūtītājs ir tiesīgs vienpusēji atkāpties no šī līguma Starptautisko un Latvijas Republikas nacionālo sankciju likumā paredzētajos gadījumos – ja ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms šī līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.

5. Līguma izpildē iesaistītais personāls un apakšuzņēmēji
5.1. Izpildītājs ir atbildīgs par piesaistītā personāla un apakšuzņēmēju veikto Darbu atbilstību šī līguma prasībām.
5.2. Izpildītājs nav tiesīgs bez saskaņošanas ar Pasūtītāju veikt atklāta konkursa piedāvājumā norādītā personāla nomaiņu vai apakšuzņēmēju nomaiņu un iesaistīt papildu apakšuzņēmējus šī līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums rakstiski saskaņot ar Pasūtītāju papildu personāla iesaistīšanu šī līguma izpildē.
5.3. Izpildītājs atklāta konkursa piedāvājumā norādītā personāla nomaiņa pieļaujama tikai šī līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai atklāta konkursa un šī līguma noteikumos norādītajos gadījumos un gadījumos, kad piedāvātais personāls neatbilst atklāta konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
5.4. Pasūtītājs pieņem lēmumu atļaut vai atteikt atklātā konkursā izraudzītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu šīs līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Izpildītāja personāla un/vai apakšuzņēmēju nomaiņu.
5.5. Puses, veicot personāla nomaiņu vai apakšuzņēmēja nomaiņu vai jaunu apakšuzņēmēju piesaisti, to veic tikai ar Pasūtītāja rakstveida saskaņojumu un ievērojot Publisko iepirkumu likuma 62.pantā noteikto.
5.6. Gadījumā, ja Starptautisko un Latvijas Republikas nacionālo sankciju likuma 11.1 pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību atklātā konkursā noteiktajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darbdienu laikā no attiecīga paziņojuma nosūtīšanas dienas.

6. Nepārvarama vara
6.1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā. 
6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā viņuprāt ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
6.3. Ja šī līguma 6.1.apakšpunktā minētie apstākļi turpinās ilgāk kā 2 (divus) mēnešus, jebkura Puse ir tiesīga atteikties no šajā līgumā noteiktām saistībām un neviena no Pusēm nav tiesīga prasīt zaudējuma atlīdzināšanu. 
6.4. Pusēm ir pienākums vienoties par rīcību, lai mazināta šī līguma 6.1.apakšpunktā minēto apstākļu rezultātā radītās nelabvēlīgās sekas katrai Pusei.

7. [bookmark: _Hlk156982237]Konfidencialitāte
7.1. Izpildītājs apņemas ievērot konfidencialitāti, tajā skaitā:
7.1.1. nodrošināt šajā līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas šī līguma izpildē;
7.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama šī līguma izpildes gaitā.
7.2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu, kurus pirms šī līguma noslēgšanas Izpildītājs ir noteicis kā komercnoslēpumu un attiecīgi par to pirms šī līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu šī līguma priekšmetu un tā izpildes rezultātu.
7.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar šī līguma noteikumiem ir paredzēts darīt zināmu trešajām personām.
7.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
7.5. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas šī līguma izpildē iesaistītās personas.
7.6. Puses vienojas, ka konfidencialitātes noteikumu neievērošana ir šī līguma pārkāpums, kas dod cietušajai Pusei tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
7.7. Konfidencialitātes aizsardzības noteikumiem ir neierobežots laiks. 

8. Nobeiguma noteikumi
8.1. Šis līgums ir saistošs Pušu noteiktajiem atbildīgajiem pārstāvjiem, darbiniekiem un juridiskajiem tiesību pārņēmējiem.
8.2. Visi pielikumi, papildinājumi un grozījumi šim līgumam stājas spēkā tikai tad, ja tie noformēti rakstiski un tos parakstījušas abas Puses.
8.3. Visus jautājumus, kas nav atrunāti šajā līgumā, Puses risina, savstarpēji vienojoties, ievērojot spēkā esošo Latvijas Republikas normatīvu aktu prasības.
8.4.  Pušu strīdi tiek izskatīti savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
8.5. Pušu rekvizītu, juridiskās adreses vai kāda cita informācija, kas var ietekmēt šajā līgumā paredzēto saistību izpildi, izmaiņu gadījumā Puse 3 (trīs) darba dienu laikā rakstveidā jāpaziņo otrai Pusei.
8.6. Ja kāds no šī līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo šī līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātrāk vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
8.7. Šī līguma sadaļu (punktu) virsraksti lietoti tikai teksta labākai pārskatāmībai un tādēļ nevar tikt izmantoti šī līguma interpretācijai.
8.8. Nevienai no Pusēm nav tiesību pārjaunot šo līgumu, mainot saistības dalībnieku bez otras Puses piekrišanas.
8.9. Puses iesniedz viena otrai paziņojumus un informāciju, kā arī atbild uz tiem, rakstiski šī līgumā noteiktajā termiņā. Gadījumos, kad šajā līgumā nav noteikts konkrēts termiņš, viena Puse apņemas atbildēt otrai Pusei uz rakstiskiem paziņojumiem 7 (septiņu) darba dienu laikā no attiecīgā paziņojuma saņemšanas. Ja noteiktajos termiņos netiek saņemta atbilde, uzskatāms, ka Puse piekritusi izteiktajiem priekšlikumiem un apstiprina iesniegtos dokumentus. Atgādinājums izsakāms līdz ar atbildes termiņa izbeigšanos.
8.10. Rakstisku paziņojumu nosūtīšana tiek veikta elektroniski, nosūtot paziņojumus uz līguma 9.punktā norādītajām elektroniskajām adresēm.
8.11. Jebkuri sūtījumi Pusēm uzskatāmi par saņemtiem šādos termiņos:
8.11.1. 7. (septītajā) dienā pēc nosūtīšanas, ja nosūtīts pa pastu ierakstītā sūtījumā;
8.11.2. 5. (piektajā) dienā pēc nosūtīšanas, ja nosūtīts pa pastu parastā sūtījumā;
8.11.3. saņemts iesniegšanas dienā, ja iesniegts personīgi pret parakstu;
8.11.4. saņemts nākamajā darba dienā pēc nosūtīšanas, ja nosūtīts uz šī līguma 9.punktā norādīto attiecīgās Puses e-pastu.
8.12. Šis līgums (bez tā pielikumiem) ir sastādīts valsts valodā uz 8 (astoņām) lapām. Līgums ir parakstīts, izmantojot drošus elektroniskos parakstus, kas satur laika zīmogus. Elektroniskais dokuments glabājas pie abām pusēm.
8.13.  Pasūtītājs par atbildīgo šī līguma saistību izpildes organizēšanai norīko Rīgas valstspilsētas pašvaldības ……………… Pasūtītāja pārstāvja prombūtnē šajā līgumā noteiktos aktus ir tiesīgs parakstīts cits Pasūtītāja pārstāvis.
Pasūtītāja pārstāvim ir tiesības, nepārkāpjot līgumā noteikto, risināt visus ar šī līguma izpildi saistītos operatīvos jautājumus, organizēt un kontrolēt šī līguma izpildes gaitu, tajā skaitā, bet ne tikai veikt komunikāciju ar Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar šī līgumu saistītās dokumentācijas (nodošanu/ pieņemšanu), organizēt Darba pieņemšanu, dot norādījumus par Darba izpildi, kā arī veikt citas darbības, kas saistītas ar pienācīgu šajā līgumā paredzēto saistību izpildi, bet tas nav pilnvarots, izdarīt grozījumus un papildinājumus šajā līgumā, ieskaitot, grozīt šī līguma līgumcenu un/vai termiņus.
8.14.  Izpildītājs par atbildīgo līguma saistību izpildes organizēšanai un nodrošināšanai norīko SIA “Arborists” pārstāvi ………………………..
8.15.  Pušu pārstāvji ir atbildīgi par Puses saistību izpildes nodrošināšanu, tai skaitā, par Darba nodošanas-pieņemšanas akta noformēšanu, iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
8.16. Katrai no Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt šī līguma saistību izpildi, ievērojot normatīvajos aktos noteiktās prasības šādu datu apstrādei un aizsardzībai šī līguma spēkā esamības laikā. Katras Puses pārstāvis, kurš nodod otrai Pusei fizisko personu datus apstrādei, ir atbildīgs par to, lai personas datu apstrādei pastāv atbilstošs tiesiskais pamats. Puses apņemas nenodot tālāk trešajām personām iegūtos fizisko personu datus, izņemot gadījumus, kad šajā līgumā ir noteikts citādi vai normatīvie akti paredz šādu datu nodošanu. Katra Puse apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem fizisko personu datiem. Katra Puse ir tiesīga apstrādāt no otras Puses šī līguma ietvaros iegūtos fizisko personu datus tikai šī līguma spēkā esamības laikā.


9. Pušu rekvizīti un paraksti

